პოლი არნოლდი

პოლი არნოლდი ( დ. 24 ივლისი, 1972) — ინგლისელი ქიმიკოსი, ლოურენს ბერკლის ეროვნული ლაბორატორიის ქიმიური მეცნიერების განყოფილების დირექტორი და ბერკლის კალიფორნიის უნივერსიტეტის ქიმიის პროფესორი . 2007 წლიდან 2009 წლამდე პოლ არნოლდი იკავებდა ედინბურგის უნივერსიტეტის, ქიმიის სკოლის, ქრამ ბრაუნის თავმჯდომარის თანამდებობას და გახლდათ საინჟინრო და ფიზიკის კვლევის სამეცნიერო საბჭოს წევრი Polly Arnold's .

განათლება
პოლი არნოლდმა განათლება მიიღო „ნოტინგ ჰილის და ილინგის“  საშუალო სკოლასა და „ვესტმინსტერის“ სკოლებში. პოლმა ქიმია შეისწავლა ბრაზენოზის კოლეჯში. 1994 წელს კი სწავლა განაგრძო ოქსფორდში, სწავლის პერიოდში აგრეთვე მუშაობდა დერმოტ ო’ჰარესთან და მეთიუ როსეინსკისთან . 1997 წელს ასპირანტურაში სწავლა გაიარა სასექსის უნივერსიტეტში, სადაც ფილოსოფიის დოქტორის ხარისხს მოსაპოვებლად მას ხელმძღვანელობდა ჯეფრი კლოკი .

კვლევა და კარიერა
არნოლდის კვლევა ფოკუსირებულია საძიებო სინთეზურ ქიმიაზე, განსაკუთრებით იმ კომპლექსების წარმოებაში, რომლებიც ავლენენ უჩვეულო სტრუქტურულ კავშირს ადრეულ გარდამავალ მეტალში, კერძოდ ლანთანოიდებისა და აქტინოიდების. ასეთი ცოდნა კი უშუალოდ ემყარება კატალიზატორების აღმოჩენასა და ბირთვული ნარჩენების ქცევის მეცნიერულ გაგებას  .

არნოლდი კითხულობს ლექციებს მთელი მსოფლიოს მასშტაბით. აგრეთვე აძლევს რჩევებს მთავრობებსა და ინდუსტრიის სექტორში მოღვაწე პირებს. პოლი არნოლდი ხშირად ჩნდება ტრადიციულ და სოციალურ მედიაში . ის აქტიურად განიხილავს ზოგადად მრავალფეროვნების მნიშვნელობას  მეცნიერებაში, ტექნოლოგიაში, ინჟინერიასა და მათემატიკაში.

ჯილდოები
პოლი არნოლდს მიენიჭა როსალინდ ფრანკლინის პრემია 2012 წელს მისი სამეცნიერო მიღწევებისთვის, შემდგომში კი აღნიშნული ჯილდო გამოყენებული იქნა დოკუმენტური ფილმის „ქიმიური დისბალანსი“ შექმნის დასაფინანსებლად, სადაც ის აღმასრულებელი პროდიუსერია. იმავე წელს მას ასევე მიენიჭა ქიმიის სამეფო საზოგადოების კორდაი-მორგანის პრემია „მცირე მოლეკულის გააქტიურების საქმეში ორგანომეტალიანი ურანის გამოყენებისთვის და ამგვარად ქიმიაში შეტანილი განსაკუთრებული წვლილისთვის“ . 

პოლი არნოლდი 2012 წელს აირჩიეს ედინბურგის სამეფო საზოგადოების სტიპენდიანტად . 

2017 წელს პოლი არნოლდი არჩეულ იქნა ბრიტანეთის იმპერიის ორდენის ოფიცრად . 

2018 წელს არნოლდს მიენიჭა ქიმიის სამეფო საზოგადოების  სერ ჯეფრი უილკინსონის პრემია - ტრანსურანულ ორგანომეტალურ ქიმიაზე მუშაობისთვის და ის არის ჯერჯერობით ერთადერთი ქალი, რომელსაც გადაეცა აღნიშნული ჯილდო 1999 წლიდან, როდესაც ეს პრიზი დაწესდა. .

გარდა ამისა პროფესორ არნოლდს მიენიჭა შემდგომი სამეცნიერო ჯილდოები: ჰუმბოლდტის ფონდის, ედინბურგის კანცლერის უნივერსიტეტის პრემია, აგრეთვე  ჰანს ფიშერის უფროსი სტიპენდია მიუნხენის მოწინავე ინსტიტუტიდან.

2018 წელს პოლ არნოლდი აირჩიეს სამეფო საზოგადოების წევრად საბუნებისმეტყველო მეცნიერებაში შეტანილი წვლილისთვის.

რესურსები ინტერნეტში
 ბიოგრაფია

სქოლიო

კატეგორია:ინგლისელი ქალი ქიმიკოსები
კატეგორია: XXI საუკუნის ქიმიკოსები
კატეგორია:ინგლისელი მეცნიერები
კატეგორია:დაბადებული 1972
კატეგორია:სამეფო საზოგადოების ქალი წევრები
კატეგორია:ცოცხალი ადამიანები
კატეგორია:ლონდონში დაბადებულები